b'\n_START_ARTICLE_\nMihai Roman\n_START_SECTION_\nCariera de fotbalist\n_START_PARAGRAPH_\nRoman \xc8\x99i-a \xc3\xaenceput cariera de fotbal profesionist abia la v\xc3\xa2rsta de 16 ani, mai t\xc3\xa2rziu dec\xc3\xa2t v\xc3\xa2rsta obi\xc8\x99nuit\xc4\x83 a unui juc\xc4\x83tor de fotbal, sub comanda antrenorului Ciprian Cre\xc8\x9ban. A debutat \xc3\xaen 1993 la v\xc3\xa2rsta de 9 ani la echipa Bradul Putna \xc3\xaen Liga a V-a (Divizia \xe2\x80\x9eOnoare\xe2\x80\x9d). \xc3\x8encep\xc3\xa2nd cu 2000, Mihai Roman a evoluat la CSM Bucovina R\xc4\x83d\xc4\x83u\xc8\x9bi, \xc3\xaen Liga a III-a. \xc3\x8en 2005 a fost selec\xc8\x9bionat \xc8\x99i a evoluat la Cetatea Suceava. \xc3\x8en 2007 a fost adus la FC Bra\xc8\x99ov la cererea lui R\xc4\x83zvan Lucescu. \xc3\x8enainte de a semna cu echipa bra\xc8\x99ovean\xc4\x83, de Roman s-au mai interesat FC Vaslui \xc8\x99i O\xc8\x9belul Gala\xc8\x9bi din Liga I._NEWLINE_La Bra\xc8\x99ov a f\xc4\x83cut parte din lotul care \xc3\xaen 2008 a ob\xc8\x9binut promovarea \xc3\xaen primul e\xc8\x99alon. \xc3\x8en 2009, odat\xc4\x83 cu instalarea lui R\xc4\x83zvan Lucescu \xc3\xaen func\xc8\x9bia de selec\xc8\x9bioner al echipei na\xc8\x9bionale a Rom\xc3\xa2niei, Roman a f\xc4\x83cut \xc8\x99i el pasul spre prima reprezentativ\xc4\x83. \xc3\x8en sezonul 2009-2010 a fost desemnat cel mai bun mijloca\xc8\x99 de band\xc4\x83 dreapt\xc4\x83 din Liga I._NEWLINE_Vara lui 2010 a adus transferul lui Mihai Roman la Rapid Bucure\xc8\x99ti, unde ajunsese \xc3\xaen prealabil pre\xc8\x99edintele clubului bra\xc8\x99ovean, Dinu Gheorghe._NEWLINE_Pe 29 mai 2013, Roman a semnat un contract cu pe trei ani cu clubul de Ligue 1 Toulouse FC._NEWLINE_Pe 17 august 2018 FCSB renun\xc8\x9b\xc4\x83 la cei 400.000 de euro pe care \xc3\xaei avea de primit \xc3\xaen schimbul transferului lui C\xc4\x83t\xc4\x83lin Golofca, aleg\xc3\xa2nd s\xc4\x83-l transfere \xc3\xaen locul sumei de la FC Boto\xc8\x99ani, echip\xc4\x83 cu care semnase \xc3\xaen 2016.\n_START_SECTION_\nCariera interna\xc8\x9bional\xc4\x83\n_START_PARAGRAPH_\nA debutat la echipa na\xc8\x9bional\xc4\x83 a Rom\xc3\xa2niei la data de 6 iunie 2009, \xc3\xaen preliminariile pentru Campionatul Mondial din 2010, \xc3\xaen meciul disputat la Marijampol\xc4\x97, \xc3\xaempotriva Lituaniei. A jucat zece meciuri la na\xc8\x9bional\xc4\x83, f\xc4\x83r\xc4\x83 a marca vreun gol.'